Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu ,,Dzelzceļa savstarpējās izmantojamības noteikumi”**  |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |
| --- | --- |
| Datums | 27.03.20202., 17.04.2020., 30.04.2020. |
|  |  |
| Saskaņošanas dalībnieki  | Finanšu ministrija, Tieslietu ministrija, Ekonomikas ministrija un Latvijas Brīvo arodbiedrību savienība. |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    | Tieslietu ministrija, Ekonomikas ministrija, Finanšu ministrija. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija***(2020.gada 26.marta atzinums Nr.1-9.1/305)* |
| 1. | **Noteikumi par dzelzceļa savstarpējo izmantojamību** | 1. Vēršam uzmanību, ka projekta nosaukums neatbilst Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” (turpmāk – NAP noteikumi) 91.un 92.punktam, kas noteic, ka noteikumu projekta nosaukumā vārdus ,,kārtība”, ,,noteikumi” v.tml. raksta kā nosaukuma pēdējo vārdu un ka nosaukumu ar vārdiem ,,Noteikumi par” iesāk tikai retos izņēmuma gadījumos. Ņemot vērā, ka projekta gadījumā ir iespējams izveidot stilistiski pareizu projekta nosaukumu, lūdzam precizēt projekta nosaukumu, piemēram, izsakot to šādā redakcijā: „Dzelzceļa savstarpējās izmantojamības noteikumi”. | **Ņemts vērā.**Precizēts Projekta nosaukums. | **Dzelzceļa savstarpējās izmantojamības noteikumi** |
| 2. | 1.1. prasības (1.pielikums), kurām atbilst Eiropas Savienības dzelzceļa sistēma, apakšsistēmas un savstarpējas izmantojamības komponenti, tostarp saskarnes (turpmāk – pamatprasības). | 2. Lūdzam precizēt projekta 1.1.apakšpunktu, precīzi atspoguļojot likumdevēja doto pilnvarojumu Ministru kabinetam. Proti, projekta 1.1.apakšpunktu nepieciešams precizēt atbilstoši Dzelzceļa likuma (turpmāk – Likums) 3.1 panta ceturtajā daļā noteiktajam, ka projektā var paredzēt nevis “prasības, kurām atbilst Eiropas Savienības dzelzceļa sistēma”, bet gan ,,prasības Eiropas Savienības dzelzceļa sistēmai”. | **Ņemts vērā.** | 1.1. pamatprasības (1.pielikums) Eiropas Savienības dzelzceļa sistēmai, apakšsistēmām un savstarpējas izmantojamības komponentiem, tostarp saskarnēm, (turpmāk — pamatprasības). |
| 3. | 1.5. kārtību, kādā Inspekcija piešķir atļaujas nodot ekspluatācijā stacionārās iekārtas; | 3. Lūdzam precizēt projekta 1.5.apakšpunktu atbilstoši Likuma 43.4 panta trešajā daļā noteiktajam. Likuma pilnvarojums paredz noteikt ne tikai kārtību, kādā inspekcija piešķir (izsniedz) atļaujas nodot ekspluatācijā stacionārās iekārtas, bet arī kārtību, kādā inspekcija aptur un atsauc šīs atļaujas. Vēršam uzmanību, ka Ministru kabinetam ar projektā paredzētajiem noteikumiem nepieciešams izpildīt visu likumā noteikto pilnvarojumu un, piemēram, projekta VI nodaļā veidot atbilstošu regulējumu vai arī projekta anotācijas IV sadaļā sniegt izvērstu informāciju par normatīvo aktu, ar kuru likuma pilnvarojums tiks izpildīts. | **Ņemts vērā.** | 1.5. kārtību, kādā Inspekcija izsniedz, aptur un atsauc atļaujas nodot ekspluatācijā stacionārās iekārtas;112. Ja, veicot uzraudzību atbilstoši Dzelzceļa likuma prasībām, stacionārās iekārtas ekspluatācijas laikā Inspekcija konstatē, ka stacionārā iekārta neatbilst šo noteikumu prasībām, tostarp pamatprasībām, tā vienojas ar atļaujas turētāju par neatbilstību novēršanas plānu. Ja Inspekcija uzraudzības laikā konstatē drošības apdraudējumu, tā piemēro pagaidu drošības pasākumus, tostarp aizliedz stacionārās iekārtas vai tās daļas ekspluatāciju.113. Lēmumu apturēt atļauju nodot ekspluatācijā stacionārās iekārtas Inspekcija pieņem, ja atļaujas turētājs viena mēneša laikā pēc neatbilstību novēršanas plānā noteiktā termiņa nav novērsis šo noteikumu 112.punktā minētās neatbilstības un stacionārā iekārta neatbilst šo noteikumu prasībām, tostarp pamatprasībām.114. Lēmumu atsaukt atļauju nodot ekspluatācijā stacionārās iekārtas Inspekcija pieņem, ja atļaujas turētājs:114.1. sniedzis nepatiesas ziņas vai slēpis ar dzelzceļa satiksmes drošību saistītu informāciju;114.2. pagaidu drošības pasākumu piemērošanas laikā ir veicis darbības, kuru veikšana ir ierobežota vai aizliegta;114.3. trīs mēnešu laikā no pagaidu drošības pasākumu piemērošanas brīža nav veicis darbības to atcelšanai. |
| 4. | 1.7. kārtību, kādā Inspekcija izsniedz atļaujas 1520 mm sliežu ceļa platuma kravas vagonu un pasažieru vagonu laišanai tirgū, ja ritekļa turētājs ir Latvijas fiziska vai juridiska persona, un ritekļi tiek lietoti kopīgi ar trešajām valstīm un attiecībā uz kuriem izsniegta ritekļa atļauja kādā no šīm trešajām valstīm (turpmāk – 1520 mm sliežu ceļa platuma vagoni). | 4. Lūdzam precizēt projekta 1.7.apakšpunktu atbilstoši Likuma 43.5 panta 17.daļā noteiktajam. Minētā Likuma norma paredz pilnvarojumu noteikt ne tikai kārtību, kādā inspekcija piešķir (izsniedz) atļaujas 1520 mm sliežu ceļa platuma kravas vagonu un pasažieru vagonu laišanai tirgū, bet arī kārtību, kādā inspekcija aptur, atjauno, groza vai atsauc šīs atļaujas. Vēršam uzmanību, ka Ministru kabinetam ar projektā paredzētajiem noteikumiem nepieciešams izpildīt visu likumā noteikto pilnvarojumu un, piemēram, projekta VIII nodaļā veidot atbilstošu regulējumu vai arī projekta anotācijas IV sadaļā sniegt izvērstu informāciju par normatīvo aktu, ar kuru likuma pilnvarojums tiks pārņemts. | **Ņemts vērā.** | 1.7. kārtību, kādā Inspekcija izdod, aptur, atjauno, groza vai atsauc atļauju 1520 mm sliežu ceļa platuma kravas vagonu un pasažieru vagonu laišanai tirgū (turpmāk – 1520 mm sliežu ceļa platuma vagoni).141. Ja grozījumi tieši piemērojamos Eiropas Savienības tiesību aktos vai nacionālajās prasībās maina 1520 mm sliežu ceļa platuma vagona tipa atļauju laišanai tirgū izdošanas nosacījumus, pēc Inspekcijas pieprasījuma atļaujas turētājs iesniedz iesniegumu atļaujas atjaunošanai, pievienojot dokumentus, kuri apliecina izmaiņu ietekmes ievērošanu. Inspekcija novērtē tikai šo izmaiņu ietekmi uz atļauju 1520 mm sliežu ceļa platuma vagona tipa laišanai tirgū.143. Ja veicot uzraudzību atbilstoši Dzelzceļa likuma prasībām, ritekļa ekspluatācijas laikā Inspekcija konstatē, ka riteklis vai ritekļa tips neatbilst kādai no piemērojamām pamatprasībām, Inspekcija piemēro pagaidu drošības pasākumus, tostarp ierobežo vai aizliedz ritekļa vai ritekļa tipa izmantošanu.144. Atļauju 1520 mm sliežu ceļa platuma vagona tipa laišanai tirgū aptur, atsauc vai groza Regulas (ES) 2018/545 8.nodaļā noteiktajā kārtībā. Ja tiek apturēta, atsaukta vai grozīta atļauja 1520 mm sliežu ceļa platuma vagona tipa laišanai tirgū, vienlaicīgi tiek apturēta, atsaukta vai grozīta atļauja šim tipam atbilstoša ritekļa laišanai tirgū. |
| 5. | 2. Sabiedrisko pakalpojumu sniedzēju iepirkumu likuma 23.pantā minētās tehniskās specifikācijas, kas ir nepieciešamas Eiropas specifikāciju vai citu Eiropas Savienībā izmantojamo standartu papildināšanai, nedrīkst būt pretrunā pamatprasībām.3.2. Eiropas specifikācija – Latvijas nacionālā standarta statusā reģistrēts Eiropas Parlamenta un Padomes 2012.gada 25.oktobra Regulas (ES) Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK (turpmāk – Regula (ES) Nr.1025/2012) 2.panta 1.punkta b) apakšpunktā minētais Eiropas standarts, Sabiedrisko pakalpojumu sniedzēju iepirkumu likuma 23.panta piektajā daļā minētais Eiropas tehniskais novērtējums vai kopējā tehniskā specifikācija. | 5. Lūdzam svītrot projekta 2.punktu, jo tas neatbilst Likumā ietvertajam pilnvarojumam. Vēršam uzmanību, ka Likumā ietvertais pilnvarojums neparedz izdot ar iepirkumiem saistītu regulējumu saistībā ar Sabiedrisko pakalpojumu sniedzēju iepirkumu likumā noteikto. Turklāt norādām, ka piedāvātais regulējums ir pretrunā ar normatīvo aktu hierarhijai, ņemot vērā, ka Ministru kabineta noteikumi nevar aprobežot likumā noteikto.1.    **Finanšu ministrija***(2020.gada 17.aprīļa atzinums Nr.* *10.1-6/7-1/352)*1*.* Atbilstoši anotācijas V sadaļai ar noteikumu projekta 2.punktu tiek transponēta Eiropas Parlamenta un Padomes 2016.gada 11.maija direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā (turpmāk – Direktīva 2016/797/ES) 3.panta otrā daļa. Ņemot vērā, kaDirektīvas2016/797/ES 3.panta otrajā daļā ir minēts, ka tehniskās specifikācijas, kuras sagatavotas atbilstoši Direktīvai 2014/25/ES, nedrīkst būt pretrunā ar pamatprasībām, līdz ar to lūdzam precizēt noteikumu projekta 2.punktu, norādot atsauci uz Sabiedrisko pakalpojumu sniedzēju iepirkumu likumu, jo noteikumu projektā nav definēts termins “iepirkumu procedūra”, kā arī Direktīvas 2016/797/ES 3.panta otrā daļa norāda uz konkrētu tiesību aktu nevis uz abstraktu iepirkuma procedūru. Lūdzam izteikt noteikumu projekta 2.punktu šādā redakcijā:“2. Sabiedrisko pakalpojumu sniedzēju iepirkumu likuma ietvaros pasūtītāja sagatavotās tehniskās specifikācijas, kas ir vajadzīgas Eiropas specifikāciju vai citu Savienībā izmantojamo standartu papildināšanai, nedrīkst būt pretrunā  ar pamatprasībām.”2.       Direktīvas 2016/797/ES 2.panta 10.punktā definējot terminu “Eiropas specifikācija” ir sniegta vispārīgu atsauce uz Direktīvas 2014/25/ES 60.pantu un VII pielikumu. Līdz ar to lūdzam 3.2.apakšpunktā norādīt vispārīgu atsauci uz Sabiedrisko pakalpojumu sniedzēju iepirkumu likumu un dzēst vārdus “23.panta piektajā daļā”. | **Panākta vienošanās saskaņošanas laikā.**No Direktīvas 2016/797 pārņemamā prasība paredz nodrošināt, ka iepirkuma pasūtījumu tehniskajā dokumentācijā iekļautās specifikācijas nedrīkst būt pretrunā ar pamatprasībām **Ņemts vērā.****Ņemts vērā.** | Precizēts Projekts. Mainīta arī Projekta punktu secība, jo lietots termins “pasūtītājs”.3. Sabiedrisko pakalpojumu sniedzēju iepirkumu likuma ietvaros pasūtītāja sagatavotās tehniskās specifikācijas, kas ir vajadzīgas Eiropas specifikāciju vai citu Savienībā izmantojamo standartu papildināšanai, nedrīkst būt pretrunā  ar pamatprasībām.2.2. Eiropas specifikācija – Latvijas nacionālā standarta statusā reģistrēts Eiropas Parlamenta un Padomes 2012.gada 25.oktobra Regulas (ES) Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK (turpmāk – Regula (ES) Nr.1025/2012) 2.panta 1.punkta b) apakšpunktā minētais Eiropas standarts, Sabiedrisko pakalpojumu sniedzēju iepirkumu likumā minētais Eiropas tehniskais novērtējums vai kopējā tehniskā specifikācija. |
| 6. | 3.11. pasūtītājs – komersants vai publiska institūcija, kas slēdz līgumus un pasūta dzelzceļa sistēmas apakšsistēmu projektēšanu, būvi, izgatavošanu, modernizāciju vai atjaunošanu. | 6. Lūdzam izvērtēt projekta 3.11.apakšpunktā minēto terminu ,,publiska institūcija” un nepieciešamības gadījumā to precizēt, piemēram, aizstājot ar terminu ,,publiska persona vai tās iestāde”. Norādām, ka jēdziena ,,publiska institūcija” tvērums Latvijas tiesību aktu sistēmā nav skaidrs. | **Ņemts vērā.** | 3.11. pasūtītājs – komersants vai publiska persona vai tās iestāde, kas slēdz līgumus un pasūta dzelzceļa sistēmas apakšsistēmu projektēšanu, būvi, izgatavošanu, modernizāciju vai atjaunošanu. |
| 7. | 3.21. persona ar invaliditāti un persona ar ierobežotām pārvietošanās spējām – jebkura persona, kas cieš no pastāvīgiem vai pagaidu fiziskiem, garīgiem, intelektuāliem vai maņu orgānu traucējumiem, kuri, saskaroties ar dažādiem šķēršļiem, var traucēt minētajai personai pilnībā un efektīvi izmantot transportu līdzvērtīgi ar citiem pasažieriem, vai kuras mobilitāte, izmantojot transportu, ir ierobežota vecuma dēļ;1.pielikums:16. Infrastruktūras apakšsistēmas un ritošā sastāva apakšsistēmas ir pieejamas personām ar invaliditāti un personām ar ierobežotām pārvietošanās spējām, lai tām nodrošinātu piekļuvi vienlīdzīgi ar citām personām, neveidojot un novēršot šķēršļus un veicot citus atbilstīgus pasākumus. Tas ietver attiecīgo publiski pieejamo apakšsistēmu daļu projektēšanu, būvi, atjaunošanu, modernizāciju, tehnisko apkopi un ekspluatāciju.17. Satiksmes nodrošināšanas un vadības apakšsistēmas un pasažieru pārvadājumu telemātikas lietojumprogrammu apakšsistēmas nodrošina nepieciešamos risinājumus, lai personām ar invaliditāti un personām ar ierobežotām pārvietošanās spējām veicinātu piekļuvi vienlīdzīgi ar citām personām, neveidojot un novēršot šķēršļus vai veicot citus atbilstīgus pasākumus.19. Infrastruktūras apakšsistēmas, ciktāl tās ir publiski pieejamas, ir pieejamas arī personām ar invaliditāti un personām ar ierobežotām pārvietošanās spējām, ievērojot šī pielikuma 16. un 17.punkta prasības.42. Ritošā sastāva apakšsistēmas, ciktāl tās ir publiski pieejamas, ir pieejamas arī personām ar invaliditāti un personām ar ierobežotām pārvietošanās spējām, ievērojot šī pielikuma 16. un 17.punkta prasības.50. Veic atbilstīgus pasākumus, lai ekspluatācijas noteikumos tiktu paredzēta nepieciešamā funkcionalitāte, lai nodrošinātu piekļuvi personām ar invaliditāti un personām ar ierobežotām pārvietošanās spējām.56. Veic atbilstīgus pasākumus, lai pasažieru pārvadājumu apakšsistēmu telemātikas lietojumprogrammās tiktu paredzēta nepieciešamā funkcionalitāte, lai nodrošinātu piekļuvi personām ar invaliditāti un personām ar ierobežotām pārvietošanās spējām. | 7. Lūdzam izvērtēt un nepieciešamības gadījumā svītrot projekta 3.21.apakšpunktā ietverto termina ,,Persona ar invaliditāti un persona ar ierobežotām pārvietošanās spējām” definīciju. Vēršam uzmanību, ka minētajā normā minētais termins ,,persona ar invaliditāti” neatbilst Invaliditātes likumā ietvertajam skaidrojumam. Turklāt norādām, ka projekta 3.21.apakšpunktā minētais termins tālāk projekta tekstā netiek lietots. Tāpat Tieslietu ministrija ņem vērā, ka minētajā projekta normā pārrakstīts *Eiropas Parlamenta un Padomes 2016.gada 11.maija Direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā* (turpmāk – Direktīva 2016/797) 2.panta 43.punkts, tomēr kopumā projektā no Direktīvas 2016/797 izrietošais regulējums attiecībā uz šādām personām (piemēram, direktīvas 48. pants) šajā projektā netiek pārņemts un saskaņā ar projekta anotācijas V sadaļā norādīto informāciju tiks pārņemts citos normatīvajos aktos. | **Panākta vienošanās saskaņošanas laikā.**Termins lietots 1.pielikumā. | Precizēts Projekts un tā 1.pielikums.3.21. persona ar ierobežotām pārvietošanās spējām – jebkura persona, kas cieš no pastāvīgiem vai pagaidu fiziskiem, garīgiem, intelektuāliem vai maņu orgānu traucējumiem, kuri, saskaroties ar dažādiem šķēršļiem, var traucēt minētajai personai pilnībā un efektīvi izmantot transportu līdzvērtīgi ar citiem pasažieriem, vai kuras mobilitāte, izmantojot transportu, ir ierobežota vecuma dēļ;1.pielikuma.16. Infrastruktūras apakšsistēmas un ritošā sastāva apakšsistēmas ir pieejamas personām ar ierobežotām pārvietošanās spējām, lai tām nodrošinātu piekļuvi vienlīdzīgi ar citām personām, neveidojot un novēršot šķēršļus un veicot citus atbilstīgus pasākumus. Tas ietver attiecīgo publiski pieejamo apakšsistēmu daļu projektēšanu, būvi, atjaunošanu, modernizāciju, tehnisko apkopi un ekspluatāciju.17. Satiksmes nodrošināšanas un vadības apakšsistēmas un pasažieru pārvadājumu telemātikas lietojumprogrammu apakšsistēmas nodrošina nepieciešamos risinājumus, lai personām ar ierobežotām pārvietošanās spējām veicinātu piekļuvi vienlīdzīgi ar citām personām, neveidojot un novēršot šķēršļus vai veicot citus atbilstīgus pasākumus.19. Infrastruktūras apakšsistēmas, ciktāl tās ir publiski pieejamas, ir pieejamas arī personām ar ierobežotām pārvietošanās spējām, ievērojot šī pielikuma 16. un 17.punkta prasības.42. Ritošā sastāva apakšsistēmas, ciktāl tās ir publiski pieejamas, ir pieejamas arī personām ar ierobežotām pārvietošanās spējām, ievērojot šī pielikuma 16. un 17.punkta prasības.50. Veic atbilstīgus pasākumus, lai ekspluatācijas noteikumos tiktu paredzēta nepieciešamā funkcionalitāte, lai nodrošinātu piekļuvi personām ar ierobežotām pārvietošanās spējām.56. Veic atbilstīgus pasākumus, lai pasažieru pārvadājumu apakšsistēmu telemātikas lietojumprogrammās tiktu paredzēta nepieciešamā funkcionalitāte, lai nodrošinātu piekļuvi personām ar ierobežotām pārvietošanās spējām. |
| 8. | 4.6. paziņotā institūcija piedalās attiecīgajās standartizācijas aktivitātēs un Eiropas Komisijas organizētajās paziņoto institūciju koordinācijas darba grupās par atbilstības novērtēšanu Eiropas Savienības dzelzceļu sistēmā, vai nodrošina, ka informācija par minētajām aktivitātēm ir pieejama tās darbiniekiem, kas veic atbilstības novērtēšanu. Paziņotā institūcija savā darbībā kā pamatnostādnes izmanto paziņoto institūciju darba grupas administratīvos lēmumus un sagatavotos dokumentus. | 8. Projekta 4.6.apakšpunktu nepieciešams precizēt, svītrojot tajā vārdu ,,administratīvos”. Vēršam uzmanību, ka vārdi “administratīvos lēmumus” var radīt maldinošu priekšstatu par šo lēmumu saistošo raksturu, proti, ka šādi lēmumi ir administratīvie akti, kuru tiesiskuma pārbaude notiks saskaņā ar Administratīvā procesa likumu. | **Ņemts vērā.** | 4.6. paziņotā institūcija piedalās attiecīgajās standartizācijas aktivitātēs un tieši vai ar ieceltu pārstāvju starpniecību piedalās Eiropas Komisijas organizētajās paziņoto institūciju koordinācijas darba grupās par atbilstības novērtēšanu Eiropas Savienības dzelzceļu sistēmā, kā arī nodrošina, ka informācija par minētajām aktivitātēm ir pieejama tās darbiniekiem, kas veic atbilstības novērtēšanu. Paziņotā institūcija savā darbībā kā pamatnostādnes izmanto paziņoto institūciju darba grupas lēmumus un sagatavotos dokumentus. |
| 9. | 5.9. atalgojums, ko saņem paziņotās institūcijas vadība un darbinieki, kas veic atbilstības novērtēšanas darbības, nav atkarīgs no veikto novērtējumu skaita vai to rezultātiem. | 9. Lūdzam skaidrot projekta 5.9.apakšpunkta atbilstību Likumā ietvertajam pilnvarojumam, kā arī likumā ,,Par atbilstības novērtēšanu” noteiktajam pilnvarojumam. Tieslietu ministrija ņem vērā, ka ar minēto projekta normu tiek pārņemts Direktīvas 2016/797 32.panta 2.punktā ietvertais regulējums, tomēr norādām, ka Ministru kabinets ar projektā paredzētajiem noteikumiem nav tiesīgs ierobežot privātpersonas atalgojumu. | **Ņemts vērā.** | 5.9. paziņotās institūcijas vadības un darbinieku, kas veic atbilstības novērtēšanas darbības, atlīdzības sistēma nav atkarīga no veikto novērtējumu skaita vai to rezultātiem**.** |
| 10. | 12. Paziņotā institūcija atbilstības novērtēšanu veic samērīgi, izvairoties no liekiem apgrūtinājumiem iesaistītajām personām, ņemot vērā uzņēmuma lielumu, nozari, kurā tas darbojas, tā struktūru, attiecīgās produkta tehnoloģijas sarežģītības pakāpi un to, vai ražošanas process ir sērijveida vai nē, tomēr ievēro tādu stingrību un drošības līmeni, kāds nepieciešams, lai produkts atbilstu šo noteikumu prasībām. | 10. Lūdzam svītrot vai precizēt projekta 12.punktu, jo šāda norma ir deklaratīva (nav juridiskās slodzes), turklāt neatbilst izveidotajai tiesību sistēmai. Vēršam uzmanību, ka privātpersonai, kura izpilda valsts pārvaldes uzdevumu, ir jādarbojas saskaņā ar Valsts pārvaldes iekārtas likuma 10.panta pirmajā daļā noteikto tiesiskuma principu, proti, tai jādarbojas saskaņā ar normatīvajos aktos noteiktajām procedūrām un nav pamatoti noteikt, ka ,,institūcija atbilstības novērtēšanu veic samērīgi, izvairoties no liekiem apgrūtinājumiem iesaistītajām personām” vai ka tiek ievērota “tāda stingrība un drošības līmenis, kāds nepieciešams, lai atbilstu šo noteikumu prasībām”. Tieslietu ministrija ņem vērā, ka ar minēto projekta normu tiek burtiski transponēts Direktīvas 2016/797 41.panta 2.punkts, tomēr norāda, ka šī direktīvas norma būtu jāpārņem korekti, piemēram, norādot konkrētus vērtēšanas kritērijus un izvairoties no deklaratīvu un neviennozīmīgi vērtējamu normu iekļaušanas projektā. | **Panākta vienošanās saskaņošanas laikā.**Šāda norma tiek uzskatīta par būtisku jaunās pieejas direktīvu atbilstības novērtēšanā kontekstā, šo normu lieto un izvērtē paziņoto institūciju akreditācijas procesā, kā arī šāda redakcija jau tiek lietota citos normatīvajos aktos, piemēram, Ministru kabineta 2016. gada 12. aprīļa noteikumu Nr. 207 “Vienkāršu spiedtvertņu noteikumi” 89.punktāŠādu un vēl pašsaprotamāku normu, kā piemēram, par ritekļa apkopi atbildīgā struktūra ir atbildīga par ritekļa apkopi, nepārņemšana iepriekšējās direktīvas kontekstā bija par iemeslu pārkāpumu procesam.  | 12. Paziņotā institūcija atbilstības novērtēšanu veic samērīgi, izvairoties no liekiem apgrūtinājumiem iesaistītajām personām, ņemot vērā uzņēmuma lielumu, nozari, kurā tas darbojas, tā struktūru, attiecīgās produkta tehnoloģijas sarežģītības pakāpi un to, vai ražošanas process ir sērijveida vai nē, tomēr ievēro tādu stingrību un drošības līmeni, kāds nepieciešams, lai produkts atbilstu šo noteikumu prasībām. |
| 11. | 45. Ja projekts atbilst šo noteikumu 40.1. vai 40.2.apakšpunktā minētajiem kritērijiem, Inspekcija paziņo Eiropas Komisijai par savu lēmumu nepiemērot vienu vai vairākas savstarpējas izmantojamības tehniskās specifikācijas vai to daļas.46. Ja projekts atbilst šo noteikumu 40.1., 40.3., 40.4. vai 40.5.apakšpunktā minētajiem kritērijiem, Inspekcija nosūta Eiropas Komisijai pieprasījumu apstiprināt lēmumu nepiemērot vienu vai vairākas savstarpējas izmantojamības tehniskās specifikācijas vai to daļas, pievienojot šo noteikumu 41.punktā minēto dokumentāciju, kas ietvert pieprasījuma pamatojumu un alternatīvos noteikumus, kurus piemēro savstarpējas izmantojamības tehniskās specifikācijas vietā. | 11. Lūdzam savstarpēji saskaņot projekta 45.un 46.punktu. Vēršam uzmanību, ka minētie projekta punkti šobrīd paredz dažādu rīcību iespējamību vienos un tajos pašos projekta 40.1.apakšpunktā noteiktajos apstākļos – proti, ja tehniskais projekts atbilst projekta 40.1.apakšpunktā minētajam kritērijam. Piedāvājam vienā no minētajiem punktiem svītrot norādi uz projekta 40.1.apakšpunktu. | **Ņemts vērā.** | 45. Ja projekts atbilst šo noteikumu 40.2.apakšpunktā minētajiem kritērijiem, Inspekcija paziņo Eiropas Komisijai par savu lēmumu nepiemērot vienu vai vairākas savstarpējas izmantojamības tehniskās specifikācijas vai to daļas.46. Ja projekts atbilst šo noteikumu 40.1., 40.3., 40.4. vai 40.5.apakšpunktā minētajiem kritērijiem, Inspekcija nosūta Eiropas Komisijai pieprasījumu apstiprināt lēmumu nepiemērot vienu vai vairākas savstarpējas izmantojamības tehniskās specifikācijas vai to daļas, pievienojot šo noteikumu 41.punktā minēto dokumentāciju, kas ietvert pieprasījuma pamatojumu un alternatīvos noteikumus, kurus piemēro savstarpējas izmantojamības tehniskās specifikācijas vietā. |
| 12. | 59. Par apakšsistēmas izveides pārbaudi atbildīgajai paziņotajai institūcijai ir pastāvīga piekļuve būvlaukumiem, ražošanas darbnīcām (cehiem), noliktavām, kā arī, ja nepieciešams, rūpnieciskās ražošanas vai testēšanas iekārtām, un jebkurai teritorijai, kuru paziņotā institūcija uzskata par nepieciešamu pienākumu pildīšanai. Ražotājs, pasūtītājs vai viņu pilnvarots pārstāvis paziņotajai institūcijai nodrošina visas novērtēšanai nepieciešamās dokumentācijas (piemēram, apakšsistēmas izveides plānu un tehniskās dokumentācijas) pieejamību. | 12. Lūdzam projekta 59.punkta pirmajā teikumā svītrot vai precizēt vārdus ,,un jebkurai teritorijai, kuru paziņotā institūcija uzskata par nepieciešamu pienākumu pildīšanai”. Vēršam uzmanību, ka trešo personu piekļuves tiesības var aizskart Latvijas Republikas Satversmē noteiktās cilvēktiesības uz mājokli vai īpašumu, tādēļ Ministru kabineta noteikumos regulējumu var veidot par uzskaitītām vietām, kuras ir tieši saistītas ar konkrētā valsts pārvaldes uzdevuma izpildi, nevis ,,jebkurai teritorijai”. Minētais izriet arī no Valsts pārvaldes iekārtas likuma 10.panta pirmajā daļā noteiktā tiesiskuma principa un valsts pārvaldes uzdevuma veicējiem šādos gadījumos nevar paredzēt neierobežotu rīcības brīvību. | **Ņemts vērā.** | 59. Par apakšsistēmas izveides pārbaudi atbildīgajai paziņotajai institūcijai ir pastāvīga piekļuve būvlaukumiem, ražošanas darbnīcām (cehiem), noliktavām, kā arī, ja nepieciešams, rūpnieciskās ražošanas vai testēšanas iekārtām, un teritorijai, kura ir tieši saistīta ar paziņotās institūcijas pienākumu izpildi. Ražotājs, pasūtītājs vai viņu pilnvarots pārstāvis paziņotajai institūcijai nodrošina visas novērtēšanai nepieciešamās dokumentācijas (piemēram, apakšsistēmas izveides plānu un tehniskās dokumentācijas) pieejamību. |
| 13. | 48. Apakšsistēmas veido šo noteikumu 2.pielikumā minētie elementi un tās atbilst pamatprasībām, savstarpējas izmantojamības tehniskajām specifikācijām, nacionālajām prasībām, kā arī vietējiem nosacījumiem. Šādas atbilstības nodrošināšanai var tikt piemēroti pieņemami Eiropas Savienības un Latvijas atbilstības nodrošināšanas līdzekļi. | 13. Lūdzam projekta 48.punktā minētās ,,nacionālās prasības” aizstāt ar atsauci uz normatīvo aktu vai normatīvo aktu jomu, kas regulē šajā projekta punktā minētās prasības apakšsistēmām, vai arī svītrot minēto norādi uz nacionālajām prasībām. Tāpat lūdzam projekta anotācijā skaidrot, kas ir šajā projekta punktā minētie ,,pieņemamie Eiropas Savienības un Latvijas atbilstības novērtēšanas līdzekļi”, un attiecīgi precizēt projektu. | **Panākta vienošanās saskaņošanas laikā.** | 48. Apakšsistēmas veido šo noteikumu 2.pielikumā minētie elementi un tās atbilst pamatprasībām, savstarpējas izmantojamības tehniskajām specifikācijām, nacionālajām prasībām, kā arī vietējiem nosacījumiem. Šādas atbilstības nodrošināšanai var tikt piemēroti pieņemami Eiropas Savienības un Latvijas atbilstības nodrošināšanas līdzekļi. Papildināts Projekta anotācijas I sadaļas 2.punkts:Projekts noteic, ka atkarībā no konkrētās projekta normas savstarpējās izmantojamības nodrošināšanai jāievēro tieši piemērojamie Eiropas Savienības tiesību akti, Dzelzceļa likuma 33. 4 pantā minētās nacionālās prasības un projekta 3.22.apakšpunktā minētie vietējie nosacījumi. |
| 14. | 71. Dokumentāciju noformē un saraksti, saistībā ar ,,EK” verifikācijas procedūras norisi, veic tās Eiropas Savienības dalībvalsts oficiālajā valodā, kurā reģistrēts ražotājs, pasūtītājs vai to pilnvarots pārstāvis, vai Eiropas Savienības oficiālajā valodā, kuras izmantošanai piekritis ražotājs, pasūtītājs vai to pilnvarots pārstāvis. | 14. Projekta 71.punkts noteic, ka ,,dokumentāciju noformē un saraksti, saistībā ar ,,EK” verifikācijas procedūras norisi, veic tās Eiropas Savienības dalībvalsts oficiālajā valodā, kurā reģistrēts ražotājs, pasūtītājs vai to pilnvarots pārstāvis, vai Eiropas Savienības oficiālajā valodā, kuras izmantošanai piekritis ražotājs, pasūtītājs vai to pilnvarots pārstāvis”. Lūdzam precizēt projekta 71.punktu, norādot subjektu, kam ir pienākums veikt minētās dokumentācijas noformēšanu svešvalodā, kā arī nepieciešamības gadījumā papildināt anotācijas II sadaļu, ja šāda pienākuma noteikšana saistīta ar papildus administratīvajām izmaksām. | **Panākta vienošanās saskaņošanas laikā.**Precizēta Projekta anotācija. | 71. Dokumentāciju noformē un saraksti, saistībā ar ,,EK” verifikācijas procedūras norisi, veic tās Eiropas Savienības dalībvalsts oficiālajā valodā, kurā reģistrēts ražotājs, pasūtītājs vai to pilnvarots pārstāvis, vai Eiropas Savienības oficiālajā valodā, kuras izmantošanai piekritis ražotājs, pasūtītājs vai to pilnvarots pārstāvis. |
| 15. | 80. Ja šajos noteikumos nav noteiktas citas prasības, šo noteikumu 79.punktā minētās ritošā sastāva apakšsistēmas atbilstības novērtēšanu nacionālo prasību novērtēšanas institūcija veic atbilstoši savstarpējas izmantojamības tehniskajās specifikācijās izmantojamajiem atbilstības novērtēšanas procedūru moduļiem. Jebkurā gadījumā atļauts izmantot moduļu kombināciju – tipa pārbaude kopā ar vienības verifikāciju. | 15. Lūdzam projekta 80.punkta pirmajā teikumā precizēt iekšējo atsauci ,,*ja šajos noteikumos nav noteiktas citas prasības*”, noformējot to atbilstoši NAP noteikumu 132.punktam. Vēršam uzmanību, ka normatīvā akta projekta sagatavošanā var izmantot iekšējās atsauces, ja tādas projekta autori uzskata par nepieciešamām, bet nevar minēt vispārīgu norādi par citām prasībām, it īpaši ņemot vērā projekta un tā pielikumu ievērojamo apjomu. | **Ņemts vērā.** | 80. Šo noteikumu 79.punktā minētās ritošā sastāva apakšsistēmas atbilstības novērtēšanu nacionālo prasību novērtēšanas institūcija veic atbilstoši savstarpējas izmantojamības tehniskajās specifikācijās izmantojamajiem atbilstības novērtēšanas procedūru moduļiem. Jebkurā gadījumā atļauts izmantot moduļu kombināciju – tipa pārbaude kopā ar vienības verifikāciju. |
| 16. | 110. Pirms esošo apakšsistēmu atjaunošanas vai modernizācijas, pasūtītājs, ražotājs vai to pilnvarots pārstāvis nosūta Inspekcijai projekta dokumentāciju. Inspekcija mēneša laikā pēc dokumentācijas saņemšanas informē pasūtītāju, ražotāju vai to pilnvarotu pārstāvi, ka dokumentācija ir pilnīga, vai lūdz papildu informāciju, nosakot samērīgu termiņu tās iesniegšanai. Ja paredzētie atjaunošanas vai modernizācijas darbi neietekmē attiecīgās apakšsistēmas vispārējo drošības līmeni, Inspekcija nepiešķir jaunu stacionārās iekārtas ekspluatācijas atļauju.112. Inspekcija lēmumu piešķirt atkārtotu stacionārās iekārtas ekspluatācijas atļauju pēc apakšsistēmas atjaunošanas vai modernizācijas pieņem četru mēnešu laikā pēc visas attiecīgās informācijas saņemšanas. | 16. Nepieciešams precizēt vai svītrot projekta 110.un 112.punktu daļā par iesnieguma pieņemšanas un izskatīšanas termiņiem. Vēršam uzmanību, ka regulējumu par stacionāro iekārtu iesnieguma pieņemšanas un izskatīšanas termiņiem paredz Likuma 43.4 panta piektā daļa. Norādām, ka Ministru kabineta noteikumos neietver tiesību normas, kas dublē augstāka juridiskā spēka tiesību normas. Tāpat norādām, ka Ministru kabineta noteikumos bez īpaša likuma pilnvarojuma nevar noteikt termiņus, kuri neatbilst Administratīvā procesa likumā noteiktajam. | **Ņemts vērā.** | 109. Pirms esošo apakšsistēmu atjaunošanas vai modernizācijas, pasūtītājs, ražotājs vai to pilnvarots pārstāvis nosūta Inspekcijai projekta dokumentāciju. Inspekcija informē pasūtītāju, ražotāju vai to pilnvarotu pārstāvi, ka dokumentācija ir pilnīga, vai lūdz papildu informāciju, nosakot samērīgu termiņu tās iesniegšanai. Ja paredzētie atjaunošanas vai modernizācijas darbi neietekmē attiecīgās apakšsistēmas vispārējo drošības līmeni, Inspekcija nepiešķir jaunu stacionārās iekārtas ekspluatācijas atļauju.Svītrots 112.punkts. |
| 17. | 126. Inspekcija ir atbildīga par atļaujām ritekļa vai ritekļa tipa laišanai tirgū, ko tā izsniedz. | 17. Lūdzam svītrot projekta 126.punktu, kas šobrīd paredz, ka ,,*Inspekcija ir atbildīga par atļaujām ritekļa vai ritekļa tipa laišanai tirgū, ko tā izsniedz*”. Norādām, ka šāda norma ir lieka un deklaratīva. Tāpat vēršam uzmanību, ka atbilstoši Valsts pārvaldes iekārtas likumā, Administratīvā procesa likumā, Valsts pārvaldes iestāžu nodarīto zaudējumu atlīdzināšanas likumā un citos normatīvajos aktos jau pastāv nosacījumi par iestādes atbildību par savas darbības tiesiskumu, kā arī par prettiesiskas rīcības juridiskajām sekām. | **Ņemts vērā.** Precizēts Projekts un anotācijas V sadaļas 1.tabula. | Svītrots 126.punkts. |
| 18. | 149. Lēmumi, kas pieņemti saskaņā ar Ministru kabineta 2010.gada 28.decembra noteikumiem Nr.1210 ,,Noteikumi par Eiropas dzelzceļa sistēmu savstarpēju izmantojamību” ir spēkā atbilstoši tajos iekļautajiem nosacījumiem.150. Lēmumi, kas pieņemti saskaņā ar Ministru kabineta 2010.gada 28.decembra noteikumiem Nr.1211 ,,Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” ir spēkā atbilstoši tajos iekļautajiem nosacījumiem. | 18. Lūdzam svītrot projekta 149.un 150.punktu, jo šāda veida pārejas regulējumu Ministru kabineta noteikumos neiekļauj. Vēršam uzmanību, ka jebkuras privātpersonas tiesību aizsardzībai darbojas tiesiskās paļāvības princips un citi Administratīvā procesa likumā noteiktie principi, tādēļ jebkuras darbības, kuras ir veiktas tiesiski, saskaņā ar spēkā esošu normatīvo aktu regulējumu ir saistošas gan privātpersonām, gan arī publiskajam sektoram, tai skaitā valsts pārvaldei. Papildus norādām, ka saskaņā ar Oficiālo publikāciju un tiesiskās informācijas likuma 9.panta ceturto daļu normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Tādejādi tikai ar likumu var noteikt tiesisko regulējumu, kas var ietekmēt privātpersonas tiesību aizsardzības principu ievērošanu. | **Panākta vienošanās saskaņošanas laikā.** | 151. Lēmumi, kas pieņemti saskaņā ar Ministru kabineta 2010.gada 28.decembra noteikumiem Nr.1210 ,,Noteikumi par Eiropas dzelzceļa sistēmu savstarpēju izmantojamību” ir spēkā atbilstoši tajos iekļautajiem nosacījumiem.152. Lēmumi, kas pieņemti saskaņā ar Ministru kabineta 2010.gada 28.decembra noteikumiem Nr.1211 ,,Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” ir spēkā atbilstoši tajos iekļautajiem nosacījumiem. Papildināts Projekta anotācijas I sadaļas 2.punkts:“Projekts paredz, ka visi lēmumi, kuri tika izdoti saskaņā ar MK noteikumu Nr.1210 un MK noteikumu Nr.1211 prasībām, būs spēkā atbilstoši tajos iekļautajiem nosacījumiem neskatoties uz to, ka minēti normatīvie akti zaudējuši savu spēku, lai šo lēmumu adresātiem būtu nepārprotama pārliecība, ka attiecībā uz viņiem pieņemtie lēmumi ir spēkā un nav nepieciešams saņemt jaunus lēmumus vai atļaujas. Līdzšinēja prakse rāda, ka līdzīgo normu esamība spēkā esošajos noteikumos ir nepieciešama uz iepriekšējā regulējuma pamata izdoto lēmumu tiesiskā pamatojuma nodrošināšanai, it sevišķi apakšsistēmu vai ritekļu vai ritekļu tipu modernizācijas projektos, kur nepieciešams apliecināt iepriekš izsniegtas atļaujas tiesisko pamatojumu.” |
| **Ekonomikas ministrija***(2020.gada 27.marta atzinums Nr.3.1-20/2020/74)* |
| 19. | 3.2. Eiropas specifikācija – Latvijas nacionālā standarta statusā adaptēts Eiropas Parlamenta un Padomes 2012.gada 25.oktobra Regulas (ES) Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK (turpmāk – Regula (ES) Nr.1025/2012) 2.panta 1.punkta b) apakšpunktā minētais Eiropas standarts, Sabiedrisko pakalpojumu sniedzēju iepirkumu likuma 23.panta piektajā daļā minētais Eiropas tehniskais novērtējums vai kopējā tehniskā specifikācija. | 1. Lai nodrošinātu vienotu pieeju normatīvajā regulējumā lūdzam Projekta 3.2.apakšpunktā vārdu ,,adaptēts” aizstāt ar vārdu ,,reģistrēts”. | **Ņemts vērā.** | 3.2. Eiropas specifikācija – Latvijas nacionālā standarta statusā reģistrēts Eiropas Parlamenta un Padomes 2012.gada 25.oktobra Regulas (ES) Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK (turpmāk – Regula (ES) Nr.1025/2012) 2.panta 1.punkta b) apakšpunktā minētais Eiropas standarts, Sabiedrisko pakalpojumu sniedzēju iepirkumu likuma 23.panta piektajā daļā minētais Eiropas tehniskais novērtējums vai kopējā tehniskā specifikācija. |
| 20. | 3.3. paziņotā institūcija – nacionālās akreditācijas institūcijas akreditēta savstarpējas izmantojamības komponentu un strukturālo apakšsistēmu atbilstības novērtēšanas institūcija, kura ir paziņota Eiropas Komisijai saskaņā ar normatīvajiem aktiem par kārtību, kādā izveido paziņošanas komisiju, kā arī par kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, vai cita Eiropas Savienības dalībvalsts vai Eiropas Ekonomikas zonas paziņota savstarpējas izmantojamības komponentu un strukturālo apakšsistēmu atbilstības novērtēšanas institūcija. | 2. Projekta 3.3.apakšpunkts nosaka, ka paziņotā institūcija – nacionālās akreditācijas institūcijas akreditēta savstarpējas izmantojamības komponentu un strukturālo apakšsistēmu atbilstības novērtēšanas institūcija, kura ir paziņota Eiropas Komisijai saskaņā ar normatīvajiem aktiem par kārtību, kādā izveido paziņošanas komisiju, kā arī par kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, vai cita Eiropas Savienības dalībvalsts vai Eiropas Ekonomikas zonas paziņota savstarpējas izmantojamības komponentu un strukturālo apakšsistēmu atbilstības novērtēšanas institūcija. Savukārt Eiropas Parlamenta un Padomes 2016.gada 11.maija Direktīvas (ES) 2016/797 par dzelzceļa sistēmas savstarpēju izmantojamību Eiropas Savienībā (turpmāk – Direktīva 797) 2.panta 42.punkts paredz, ka atbilstības izvērtēšanas struktūra ir struktūra, kura ir paziņota vai kura ir izraudzīta kā atbildīgā par atbilstības izvērtēšanas darbībām, tostarp kalibrēšanu, testēšanu, sertificēšanu un inspekciju; atbilstības izvērtēšanas struktūra ir klasificēta kā “paziņotā struktūra” pēc tam, kad to ir paziņojusi dalībvalsts; atbilstības izvērtēšanas struktūra ir klasificēta kā “izraudzītā struktūra” pēc tam, kad to ir izraudzījusies dalībvalsts. Ņemot vērā, ka Direktīvas 797 2.panta 42.punktā tiek izdalītas konkrētās atbilstības novērtēšanas institūcijas (kalibrēšana, testēšana, sertificēšana, inspekcija), lūdzam precizēt vai papildināt Projektu atbilstoši Direktīvas 797 2.panta 42.punktā noteiktajam. | **Ņemts vērā.** | 3.3. paziņotā institūcija – nacionālās akreditācijas institūcijas akreditēta savstarpējas izmantojamības komponentu un strukturālo apakšsistēmu atbilstības novērtēšanas institūcija, kura ir paziņota Eiropas Komisijai saskaņā ar normatīvajiem aktiem par kārtību, kādā izveido paziņošanas komisiju, kā arī par kārtību, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā, vai cita Eiropas Savienības dalībvalsts vai Eiropas Ekonomikas zonas paziņota savstarpējas izmantojamības komponentu un strukturālo apakšsistēmu atbilstības novērtēšanas institūcija. |
| 21. | 3.4. nacionālo prasību novērtēšanas institūcija – šo noteikumu 20.punkta prasībām atbilstoša, saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, nacionālās akreditācijas institūcijas akreditēta produktu sertificēšanas, inspicēšanas vai pārvaldības sistēmas sertificēšanas institūcija, kura veic strukturālo apakšsistēmu atbilstības šajos noteikumos minētajām nacionālajām prasībām novērtēšanu. | 3. Atbilstoši Projekta anotācijas V sadaļas 1.tabulā noteiktajam, ar Projekta 3.4.apakšpunktu tiek pārņemtas nacionālajā tiesību sistēmā Eiropas Parlamenta un Padomes 2016.gada 11.maija Direktīvas (ES) 2016/798 par dzelzceļa drošību (turpmāk – Direktīva 798) 3.panta 17.punkts. Vērtējot Direktīvas 798 3.panta 17.punktu, secināms, ka tas nosaka atbilstības izvērtēšanas struktūras definīciju, savukārt Projekta 3.4.apakšpunkts nosaka definējumu nacionālo prasību novērtēšanas institūcijai. Ņemot vērā minēto, lūdzam attiecīgi precizēt Projekta anotāciju un norādīt, kuras Direktīvas 797 vai Direktīvas 798 prasības tiek pārņemtas nacionālajā tiesību sistēmā ar Projekta 3.4.apakšpunktu. | **Ņemts vērā.** | 3.4. nacionālo prasību novērtēšanas institūcija – šo noteikumu 20.punkta prasībām atbilstoša, saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, nacionālās akreditācijas institūcijas akreditēta produktu sertificēšanas, inspicēšanas vai pārvaldības sistēmas sertificēšanas institūcija, kura veic strukturālo apakšsistēmu atbilstības šajos noteikumos minētajām nacionālajām prasībām novērtēšanu. |
| 22. | Atbilstības novērtēšanas institūcijas. | 4. Norādām, ka izvērtējot Projekta II. Nodaļas nosaukumu ,,Atbilstības novērtēšanas institūcijas” un šīs nodaļas saturu pēc esošā punktu izkārtojuma un numerācijas secināms, ka II nodaļas nosaukums neatbilst saturam, jo tajā ietvertie punkti nosaka prasības paziņotajai institūcijai. Līdz ar to, lūdzam precizēt II nodaļu , lai tā atbilstu nodaļas nosaukumam. | **Panākta vienošanās saskaņošanās laikā.** | Atbilstības novērtēšanas institūcijas**.** Papildināts Projekta anotācijas I sadaļas 2.punkts:“Projekta II nodaļas nosaukums un arī saturs aptver visas atbilstības novērtēšanas institūcijas, gan paziņoto institūciju, gan nacionālo prasību novērtēšanas institūciju, kā arī akreditētu iekšējo struktūrvienību, kas var īstenot gan paziņotās institūcijas, gan nacionālo prasību novērtēšanas institūcijas funkcijas.” |
| 23. | 4.6. paziņotā institūcija piedalās attiecīgajās standartizācijas aktivitātēs un Eiropas Komisijas organizētajās paziņoto institūciju koordinācijas darba grupās par atbilstības novērtēšanu Eiropas Savienības dzelzceļu sistēmā, vai nodrošina, ka informācija par minētajām aktivitātēm ir pieejama tās darbiniekiem, kas veic atbilstības novērtēšanu. Paziņotā institūcija savā darbībā kā pamatnostādnes izmanto paziņoto institūciju darba grupas administratīvos lēmumus un sagatavotos dokumentus. | 5. Projekta 4.6.apakšpunktā minētais pienākums paziņotajām institūcijām piedalīties Eiropas Savienības paziņoto institūciju darba grupā vai nodrošināt informācijas pieejamību neatbilst Direktīvas 797 44.panta otrajai daļai, kur tiek prasīts, ka ,,Dalībvalstis nodrošina, lai struktūras, ko tās paziņojušas, tieši vai ar ieceltu pārstāvju starpniecību piedalītos minētās grupas darbā”. Līdz ar to lūgums precizēt Projektu, tajā paredzot pienākumu paziņotai institūcijai pašai vai ar pilnvarota pārstāvja starpniecību piedalīties darba grupās. | **Ņemts vērā.** | 4.6. paziņotā institūcija piedalās attiecīgajās standartizācijas aktivitātēs un tieši vai ar ieceltu pārstāvju starpniecību piedalās Eiropas Komisijas organizētajās paziņoto institūciju koordinācijas darba grupās par atbilstības novērtēšanu Eiropas Savienības dzelzceļu sistēmā, kā arī nodrošina, ka informācija par minētajām aktivitātēm ir pieejama tās darbiniekiem, kas veic atbilstības novērtēšanu. Paziņotā institūcija savā darbībā kā pamatnostādnes izmanto paziņoto institūciju darba grupas administratīvos lēmumus un sagatavotos dokumentus. |
| 24. | 20. Produktu atbilstību nacionālajām prasībām novērtē nacionālo prasību novērtēšanas institūcija. Lai pildītu nacionālo prasību novērtēšanas institūcijas pienākumus, institūcija atbilst un darbojas šo noteikumu 4., 5., 6., 7., 8., 9., 10., 11., 12., 13., 14., 15., 16. un 17.punktā paredzētajā kārtībā, izņemot to, ka institūcijas pienākumi attiecas uz nacionālajām prasībām, nevis savstarpējas izmantojamības tehniskajām specifikācijām. Nacionālo prasību novērtēšanas institūcijas pienākumus var pildīt arī paziņotā institūcija, ja tās akreditācijas sfērā ir iekļauta Latvijas nacionālo prasību izpildes atbilstības novērtēšana. | 6. Atbilstoši Projekta 20.punktam, produktu atbilstību nacionālajām prasībām novērtē nacionālo prasību novērtēšanas institūcija. Norādām, ka Projekta 20.punktā, kā arī citos Projekta punktos (66., 74., 75.punkts un citu Projekta punkti) ir atsauce uz ,,nacionālajām prasībām”, taču ne Projekta normas, ne arī Projekta anotācija nesniedz nepārprotamu skaidrojumu, kādām tieši nacionālajām prasībām (Ministru kabineta noteikumi, standarti, vadlīnijas vai citu institūciju izstrādāti dokumenti) produktam ir jāatbilst. Ņemot vērā minēto, lūdzam attiecīgi precizēt Projektu vai sniegt skaidrojumu par produktu nacionālajām normām Projekta anotācijā. Vienlaikus lūdzam sniegt skaidrojumu arī par Projekta punktos lietoto formulējumu ,,vietējie nosacījumi”. | **Ņemts vērā.** | 20. Produktu atbilstību nacionālajām prasībām novērtē nacionālo prasību novērtēšanas institūcija. Lai pildītu nacionālo prasību novērtēšanas institūcijas pienākumus, institūcija atbilst un darbojas šo noteikumu 4., 5., 6., 7., 8., 9., 10., 11., 12., 13., 14., 15., 16. un 17.punktā paredzētajā kārtībā, izņemot to, ka institūcijas pienākumi attiecas uz nacionālajām prasībām, nevis savstarpējas izmantojamības tehniskajām specifikācijām. Nacionālo prasību novērtēšanas institūcijas pienākumus var pildīt arī paziņotā institūcija, ja tās akreditācijas sfērā ir iekļauta Latvijas nacionālo prasību izpildes atbilstības novērtēšana. Papildināta Projekta anotācija. |
| 25. | 88.1. atbilstības novērtēšanas institūcijas veic tikai būtiskās un nepieciešamās pārbaudes un izvērtē vienīgi tās apakšsistēmas daļas, kas ir pārveidotas, un to saskarni ar apakšsistēmas nepārveidotajām daļām. | 7. Saskaņā ar Projekta 88.1.apakšpunktu, atbilstības novērtēšanas institūcijas veic tikai būtiskās un nepieciešamās pārbaudes un izvērtē vienīgi tās apakšsistēmas daļas, kas ir pārveidotas, un to saskarni ar apakšsistēmas nepārveidotajām daļām, ja apakšsistēmā, par kuru ir sagatavota ,,EK” verifikācijas deklarācija, tiek veikts pārveidojums, kas nav remonts, un ražotājs vai pasūtītājs, kas ievieš pārveidojumus, norāda, ka pārveidojums ietekmē tos apakšsistēmas galvenos konstruktīvos raksturlielumus, kuri ir būtiski, lai nodrošinātu apakšsistēmas pamatparametru atbilstību prasībām. Ņemot vērā, ka no minētā Projekta apakšpunkta nav skaidrs, vai minētās pārbaudes var veikt paziņotā institūcija vai nacionālo prasību novērtēšanas institūcija, lūdzam attiecīgi precizēt Projekta 88.1.apakšpunktu. | **Ņemts vērā.** | 88.1.paziņotā institūcija un nacionālo prasību novērtēšanas institūcija veic tikai būtiskās un nepieciešamās pārbaudes un izvērtē vienīgi tās apakšsistēmas daļas, kas ir pārveidotas, un to saskarni ar apakšsistēmas nepārveidotajām daļām. |
|  |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (P. Markēvičs)

Patriks Markēvičs

Satiksmes ministrijas

Dzelzceļa departamenta direktors,

tālr. 67028192, patriks.markevics@sam.gov.lv